**MŠ Cottbuská 34, Košice
 IV. trieda, 5-6 ročné deti
LEKTORKY: Zlata Antaliková, Iveta Zelinková**

* Projekt trvá celý školský rok a malí škôlkári postupne každý týždeň spoznajú interaktívnou formou nové druhy zeleninky.
* Takto sa naučia veľa druhov zeleniny, ktoré sa stanú ich kamarátmi na celý život.
* Projekt je zameraný nielen na boj proti obezite, ale dôraz sa kladie na správne stravovacie návyky. Deti si prostredníctvom tohto projektu začínajú uvedomovať dôležitosť zdravého životného štýlu a potrebu pohybu. Pracujeme s knihou ***Moji zeleninkoví kamaráti,***v ktorej sa nachádzajú rôzne druhy zeleniny a motivačné básničky. Výhodou je zaraďovanie aj menej známych druhov zeleniny.
* Zeleninkové šialenstvo prebieha formou zážitkového vzdelávania, ktoré považujeme sa jedno z najúčinnejších a najefektívnejších foriem učenia sa.
* Deti prostredníctvom zážitku zapájajú všetky svoje zmysly, čím zároveň rozvíjame kreativitu a posilňujeme sebavedomie z úspechu.  Súčasne upevňujeme vzťahy v triednom kolektíve a ovplyvňujeme pozitívne postoje dieťaťa k životospráve.
* Projekt  "Zeleninkové šialenstvo" sa na MŠ Cottbuská 34 v Košiciach začal realizovať v mesiaci september 2020.
* Hlavným cieľom tohto projektu je upovedomiť verejnosť o nevšímanej nadváhe a narastajúcej obezite detí.
* Celoročný preventívny program rozvíja u detí nové pracovné, hygienické návyky, ale aj motorické zručnosti.
* Deti si samé umývajú zeleninu, čistia, učia sa krájať, ochutnávajú. Najsilnejším zážitkom je pre ne samotná obohacujúca, kuchárska činnosť. Jeden od druhého odpozorujú, pomáhajú si, vytvárajú si pozitívny vzťah k jedlu. Dieťa konzumuje zeleninu surovú, môže ju ohmatať, ovoniať, ochutnať, urobiť si z nej "mňamku", navrhnúť spôsob spracovania.
* Projekt "Zeleninkové šialenstvo„ realizujeme v materskej škole na IV.  triede**.**  C*ieľom autorky a nasej materskej školy je* premostenie medzi MŠ, dieťaťom, rodičom, a tak spoločne pozitívne ovplyvniť zdravé stravovacie návyky dieťaťa, ale i celej rodiny (fotky vo fotogalérii).